সম্প্রতি বাংলাদেশ ইউনিভার্সিটি অব প্রফেশনালসের ‘বিইউপি বিজনেস অ্যান্ড কমিউনিকেশন ক্লাব’-এর উদ্যোগে, বাংলাদেশ মেশিন টুলস্ ফ্যাক্টরি (বিএমটিএফ) এবং সেনা কল্যাণ সংস্থার সহযোগিতায় আয়োজিত “ঈড়ৎঢ়ড়ৎরফফষবৎু-২০১৬”-এর চূড়ান্ত পর্ব ও পুরস্কার বিতরণী অনুষ্ঠিত হয়। উক্ত প্রতিযোগিতায় ২৪টি বিভিন্ন বিশ^বিদ্যালয়ের ২১৩টি দল অংশগ্রহণ করে। চূড়ান্ত পর্বে ঢাকা বিশ^বিদ্যালয় আইবিএর ৩টি দল ও বিইউপির ২টি দল উত্তীর্ণ হয় এবং ঢাকা বিশ্ববিদ্যালয়ের আইবিএর ‘টিম ক্যামেস্ট্রি’ প্রথম স্থান অধিকার করে। এছাড়া বিইউপির টিম ‘সেকেন্ড স্ট্রিং’ প্রথম রানার আপ হওয়ার গৌরব অর্জন করে। উক্ত পুরস্কার বিতরণী অনুষ্ঠানে প্রধান অতিথি হিসেবে বাণিজ্যমন্ত্রী তোফায়েল আহমেদ বিজয়ীদের মাঝে পুরস্কার বিতরণ করেন। এছাড়া বিশেষ অতিথি ছিলেন বিইউপির উপাচার্য মেজর জেনারেল মো. সালাহ্ উদ্দিন মিয়াজী, আরসিডিএস, পিএসসি। এছাড়াও অনুষ্ঠানে সেনা কল্যাণ সংস্থার চেয়ারম্যান মেজর জেনারেল ফিরোজ হাসান, এনডিইউ, পিএসসি; বিইউপির প্রো-ভিসি প্রফেসর ড. নাজমুল আহসান কলিমউল্লাহ, বিটিএফও; বিভিন্ন বিশ্ববিদ্যালয়ের প্রতিনিধিবৃন্দ, আমন্ত্রিত অতিথিবৃন্দ, বিইউপির ঊর্ধ্বতন কর্মকর্তাবৃন্দ, শিক্ষক, শিক্ষিকা এবং ছাত্রছাত্রী উপস্থিত ছিলেন।